**УКАЗАНИЯ И ИЗИСКАВАНИЯ**

**КЪМ УЧАСТНИЦИТЕ ЗА ПОДГОТОВКА НА ОФЕРТАТА, РЕДА И УСЛОВИЯТА ЗА ВЪЗЛАГАНЕ НА ПОРЪЧКА ПО РЕДА НА ЧЛ. 20, АЛ. 3, Т. 1 ОТ ЗАКОНА ЗА ОБЩЕСТВЕНИТЕ ПОРЪЧКИ (ЗОП) С ПРЕДМЕТ:**

**,,Реконструкция на Актова зала и фоайе, находящи се в Средно училище ,,Свети Климент Охридски‘‘ – гр. Добрич‘‘**

1. **ПРЕДМЕТ НА ПОРЪЧКАТА:**
   1. Реконструкция на Актова зала и фоайе, находящи се в Средно училище ,,Свети Климент Охридски‘‘ – гр. Добрич, чрез извършаване на СМР;

Обществената поръчка няма обособени позиции и участниците следва да подадат оферти за цялостната реконструкция на всички помещения.

* 1. **Възможност за предоставяне на варианти в офертите:**

Не се предвижда възможност за предоставяне на варианти на офертите

* 1. **Място за изпълнение на поръчката:**

Мястото на изпълнение на поръчката е Средно училище ,,Свети Климент Охридски‘‘ – гр. Добрич.

* 1. **Срок за изпълнение:**

Срокът за изпълнение следва да бъде предложен от участника и който е показател от системата за определяне на икономически най-изгодна оферта, описана по-долу.

1. **ТЕХНИЧЕСКИ СПЕЦИФИКАЦИИ:**

Изпълнителят е длъжен да извърши СМР с грижата на добрия търговец, като спазва предвиденото в техническата документация и изискванията на строителните, техническите и технологични правила и нормативи за съответните дейности. Изпълнителят е длъжен да влага в строителството висококачествени материали и строителни изделия, както и да извършва качествено строително-монтажни работи.

1. **СТОЙНОСТ НА ПОРЪЧКАТА**

Общата прогнозна стойност на обществената поръчка е в размер на 150 000,00 лева с включено ДДС, която се явява и **максимална обща стойност** за офериране от участниците при подаване на офертата.

Стойността на поръчката се изчислява в лева с ДДС (*данък върху добавената стойност*) и се предлага на участника в Предложението за изпълнение на поръчката.

При изготвяне на предложението всеки участник трябва да се придържа точно към условията, обявени от Възложителя. Предлаганата цена да се формира като крайна. Крайната цена се формира от единичните цени на отделните строително-монтажни работи и в зависимост от тяхното количество. При изготвяне на предложението, участниците следва да съобразят, че сключеният договор не може да се изменя или допълва за срока на неговото изпълнение, освен в предвидените от ЗОП случи.

Данните в ценовото предложение се отпечатват или попълват с неизтриваемо мастило и се подписват от лице или лица, надлежно упълномощени за това от името на участника.

1. **СХЕМА НА ПЛАЩАНЕ**

Плащанията се извършват по банков път, съгласно условията на договора, проект на който е част е от документацията за обществената поръчка. Изпълнителят издава фактура за извършените плащания в законовите срокове.

1. **ОБЩИ УСЛОВИЯ ЗА УЧАСТИЕ**

Участник в настоящата покана за възлагане на обществена поръчка по реда на чл. 20, ал. 3, т. 1 от ЗОП може да бъде всяко българско и/или чуждестранно физическо или юридическо лице, както и техните обединения. Всеки от участниците се представлява от неговите законни представители, или от специално упълномощени с нотариално заверено пълномощно лица.

До участие не се допуска лица, които не отговарят на условията по чл. 54, ал. 1, т. 1-7 от ЗОП и чл. 55, ал. 1, т. 1 от ЗОП.

**5.1. Изисквания към икономическото и финансовото състояние на участниците.**

Участникът трябва да е изпълнил поне един договор с предмет реконструкция, ремонт или строителство, който да е идентичен или сходен със строително-монтажните работи, предмет на настоящата поръчка за последните 5 години от датата на подаване на офертата.

За доказване на това обстоятелство участникът представя списък на строителството, идентично или сходно с предмета на поръчката, изпълнено през последните 5 години, считано от датата на подаване на офертата, с посочване на стойностите, датите и получателите, заедно с доказателство за извършената услуга.

Под сходство със строително-монтажните работи, предмет на настоящата поръчка, се разбира обекти в областта на реконструкция и ремонт на обществено-обслужващи сгради.

**5.2. Изисквания към техническите възможности и квалификация на участниците**

Участниците трябва да разполагат с екип от собствени или наети технически лица, които ще използват за извършване на строително-монтажни работи, а именно:

* Технически ръководител – строителен инженер или строителен техник (минимум средно образование)
* Координатор по безопасност и здраве – отговарящ на изискванията съгласно чл. 5 от Наредба № 2 от 2204 г. за минималните изисквания за здравословни и безопасни условия на труд при извършване на СМР или еквивалент на изискванията на цитираната разпоредба.

За доказване на това изискване участниците представят Списък на персонала, в който посочват лицата и тяхната професионална компетентност и представят трудови или граждански договори, по силата на които са наети съответния технически ръководител и координатор по безопасност и здраве.

*Съгласно ʂ 2, т. 41 от ЗОП: ,,Професионална компетентност‘‘ е наличието на знания, получени чрез образование или допълнителна квалификация, и/или на умения, усвоени в процеса на упражняване на определена длъжност или позиция в изпълнение на трудови, служебни или граждански правоотношения.*

При участие на обединения, които не са юридически лица, съответствието с критерия за подбор доказва от обединението участник, а не от всяко от лицата, включени в него.

1. **СРОК НА ВАЛИДНОСТ НА ОФЕРТАТА**

Срокът на валидност на офертата е 90 календарни дни включително, считано от крайната дата за подаване на офертите, съгласно образеца на публичната покана.

Възложителят може да изиска от класираните участници да удължат срока на валидност на офертите си до момента на сключване на договора за обществената поръчка.

Участникът ще бъде отстранен от участие в настоящата публична покана, ако представи оферта с по-кратък срок на валидност и/или откаже да го удължи, при последващо поискване от страна на Възложителя.

1. **ГАРАНЦИИ**
   1. **Гаранция за участие:** Възложителят не изисква гаранция за участие в настоящата обществена поръчка
2. **РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**
   1. Офертите се разглеждат от специално назначена от Възложителя комисия, която следва да отговори на офертите по реда на тяхното постъпване и да провери дали са представени всички изисквани документи и доколко офертите съответстват с други изисквания на възложителя. Участникът, чиято оферта не отговаря на изискванията на настоящата документация, се отстранява.
   2. Оценката на офертите на допуснатите до участие в процедурата ще се извърши по основен критерий **,,икономически най-изгодна оферта‘‘** при следните показатели:

**Показатели за оценка на офертите и относителната им тежест:**

|  |  |  |  |
| --- | --- | --- | --- |
| № | Показател (П) | Макс. бр. точки | Тежест |
| П1 | Предлагана цена | 10 | 90 % |
| П2 | Срок за изпълнение | 10 | 5 % |
| П3 | Гаранционен срок на СМР | 10 | 5 % |

Комплексната оценка (КО) се определя по формулата: КО=П1+П2+П3, където:

1. Показател 1 - ,,Предлагана цена‘‘ – макс. 10 точки и тежест 90 %
2. Показател 2 - ,, Срок за изпълнение‘‘ - макс. 10 точки и тежест 5 %
3. Показател 3 - ,, Гаранционен срок на СМР‘‘ - макс. 10 точки и тежест 5 %
4. **ПОДГОТОВКА И ПОДАВАНЕ НА ОФЕРТИТЕ**

Възложителят назначава със Заповед, комисия, на която възлага да получи, разгледа и оцени представените оферти.

Всеки участник има право да представи само една оферта.

Офертата следва да съдържа попълнени всички образци на документи, посочени от възложителя, като всеки участник трябва да се придържа към указанията, дадени от възложителя.

Всички документи трябва да са оригинали или заверени с гриф ,,Вярно с оригинала‘‘, подпис и мокър печат, когато са копия.

Документите и данните в офертата се подписват само от лица с представителни функции, назовани в съдебната регистрация и удостоверението за актуално състояние, издадено от съответния орган или от упълномощено лице. Във втория случай се изисква да се представи нотариално заверено пълномощно за изпълнение на такива функции.

Всички документи, съдържащи се в офертата следва да бъдат на български език.

Ако в предложението са включени документи и референции на чужд език, то те следва да са придружени с официален превод на български език.

По офертите не се допускат никакви вписвания между редовете, изтривания или корекции.

Офертата следва да отговаря на изискванията, посочени в настоящите указания и да бъде оформена по приложените към тях образци. Условията в образците от документацията за участие са задължителни за участниците и не могат да бъдат променяни от тях.

Офертата следва да бъде предоставена в запечатан непрозрачен плик, върху който да бъдат изписани наименованието на участника, адреса за кореспонденция, лице за контакт, наименование за поръчката, за която се участва, на адреса на Средно училище ,,Свети Климент Охридски‘‘ – Гр. Добрич, Област Добрич, Община Добрич, бул. ,,Русия‘‘ № 2.

Пликът трябва да съдържа следните документи:

* **Списък на документите и информацията**, съдържащи се в офертата, подписан от участника;
* **Представяне на участника** – попълва **Образец 1**, което включва посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, а кореспонденция при провеждането на публичната покана.

*Когато участникът в процедурата е обединение, което не е юридическо лице, Образец № 1 се попълва за всеки един участник в обединението, както и от обединението-участник.*

* **Нотариално заверено пълномощно** на лицето, упълномощено да представлява участника в публичната покана (тогава, когато участникът не се представлява от лицата, които имат право на това, съгласно документите му за съдебна регистрация)- оригинал;
* **Копие на договора за обединение** при участник обединение, в който е предвидено разпределението на дейностите на членовете на обединението по изпълнение на поръчката, а когато в договора не е посочено лицето, което представлява участниците в обединението и документ, подписан от лицата в обединението, в който се посочва представляващият.
* **Декларация от членовете на обединението/консорциума** за ангажираност към поръчката – попълва се **Образец № 2;**
* **Декларация за съгласие на подизпълнител –** попълва се **Образец № 3** за всеки подизпълнител.
* **Списък на персонала,** в който се посочват лицата и тяхната професионална компетентност – **Образец № 4;**
* **Трудови или граждански договори,** по силата на които участникът е наел технически ръководител и координатор по безопасност и здраве;
* **Декларация на липса на обстоятелства по чл. 54, ал. 1, т. 1, 2 и 7 от ЗОП – Образец № 5**
* **Декларация за липса на обстоятелства по чл. 54, ал. 1, т. 3-5 и чл. 55, ал.1, т. 1 от ЗОП – Образец № 6;**
* **Удостоверение, издадено от изпълнителна агенция ,, Главна инспекция по труда‘‘** за липса на влязло в сила наказателно постановление или съдебно решение, че при изпълнение на договор за обществена поръчка участникът е нарушил чл. 118, чл. 128, чл. 245 и чл. 305 от Кодекса на труда;
* **Удостоверение, издадено от Агенция по вписванията,** че участникът не е обявен в несъстоятелност или не е в производство по несъстоятелност, или не е в процедура по ликвидация, както и че не е сключил извънсъдебно споразумение с кредиторите си по смисъла на чл. 740 от Търговския закон и не е преустановил дейността си;
* **Списък на строителството,** идентично или сходно с предмета на поръчката, изпълнено през последните 5 години, считано от датата на подаване на офертата, с посочване на стойностите, датите и получателите; доказателство за извършената услуга **Образец № 7;**
* **Доказателство** за извършеното строителство, идентично или сходно с предмета на поръчката, изпълнено през последните 5 години, считано от датата на подаване на офертата;
* **Предложение за изпълнение на поръчката –** Предложението за изпълнение на поръчката трябва да включва попълнен и подписан **Образец № 8 – оригинал;**

В предложението за изпълнение на поръчката, участникът посочва своите предложения относно цена, срок за изпълнение на поръчката, гаранционен срок на извършените СМР в дни и гаранционен срок на доставеното оборудване в дни;

* **Проект на договор** за възлагане на поръчката, приложен към настоящата документация – подписан и подпечатан от частника.

1. **ПОДАВАНЕ НА ОФЕРТАТА**

10.1. Подаването на офертата задължава участниците да приемат напълно всички изисквания и условия, посочени в тези указания при спазване на Закона за обществените поръчки (ЗОП) и другите нормативни актове, свързани с изпълнението на предмета на поръчката. Поставянето на различни от тези условия и изисквания от страна на участника може да доведе до отстраняването му.

10.2. Офертата се представя в писмен вид, на хартиен носител в срок, посочен в публичната покана.

10.3. Участниците подават офертите в запечатан непрозрачен плик, върху който са изписани наименованието на участника, адрес за кореспонденция, лице за контакт, наименование за поръчката, за която се участва;

10.4. Пликът с офертата на участника трябва да бъде запечатана така, че да не може да бъде отворен, без да се повреди опаковката му;

10.5. При приемане на офертата върху плика се отбелязват поредният номер, датата и часът на получаването и посочените данни се записват във входящ регистър;

10.6. Възложителят не приема за участие в поръчката и връща незабавно на участниците оферти, които са представени след изтичане на крайния срок или в незапечатан или скъсан плик. Тези обстоятелства се отбелязват във входящия регистър на Възложителя.

10.7. Ако участникът изпрати офертата чрез препоръчана поща или куриерска служба, разходите за тях са за сметка на участника. Рискът от забава или загубване на офертата е за сметка на участника.

1. **КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

Комуникацията и действията на възложителя и на участниците свързани с настоящата публична покана са в писмен вид.

Участникът може да представя своите писма и уведомления чрез препоръчано писмо с обратна разписка или по електронен път при условията и по реда на Закона за електронния документ и електронен подпис, като същите следва да бъдат адресирани до Директора на СУ,, Св. Климент Охридски‘‘ – Петя Георгиева

Решенията за възложителя, за които той е длъжен да уведоми участниците, се връчват лично срещу подпис или се изпращат с препоръчано писмо с обратна разписка, или по електронен път при условията и по реда на Закона за електронния документ и електронния подпис.

1. **РАЗГЛЕЖДАНЕ И ОЦЕНЯВАНЕ НА ПОДАДЕНИТЕ ОФЕРТИ**

12.1. Възложителят назначава комисия за получаване, разглеждане и оценка на офертите.

12.2. След получаване на офертите членовете на комисията подписват декларации за липса на обстоятелства, свързани с тях, а именно че:

* Не са ,,свързани лица‘‘ по смисъла на Закона за обществените поръчки а кандидат или участник в процедурата или с посочените от него подизпълнители, или с членове на техните управителни или контролни органи;
* Нямат частен интерес по смисъла на Закона за предотвратяване и установяване на конфликт на интереси от възлагането на обществената поръчка;
* Не са участвали като външни експерти в изготвянето на техническите спецификации в методиката за оценка на офертата;

12.3. Комисията съставя протокол за резултатите от работата си. Комисията отстранява участници, които не отговарят на изискванията на настоящата документация. Комисията разглежда и оценява офертите, ръководейки се от разпоредбите на ЗОП.

12.4. Критерият за оценка на офертите е ,,Икономически най-изгодна оферта‘‘:

* Комисията класира участниците в низходящ ред на получената комплексна оценка.
* За изпълнител на обществената поръчка се определя участникът с най-висока комплексна оценка. В случай, че комплексните оценки на две или повече оферти са равни, за икономически най-изгодна се приема тази оферта, в която се предлага най-ниска цена. При условия че и цените са еднакви, се сравняват оценките по показателя с най-висока относителна тежест и се избира офертата с по-благоприятна стойност по този показател.

1. **СКЛЮЧВАНЕ НА ДОГОВОР ЗА ВЪЗЛАГАНЕ НА ПОРЪЧКАТА**

Възложителят сключва договор за обществена поръчка с определяния изпълнител в 30 дневен срок от датата на определяне на изпълнителя.

*Всички представени оферти остават в архива на Възложителя.*

*По неуредените въпроси от настоящите указания ще се прилагат разпоредбите на Закона за обществените поръчки и приложимите разпоредби на действащото законодателство в Република България.*